CELEX: 62011CN0238
Language: bg
Date: 2011-05-19 00:00:00
Title: Дело C-238/11: Жалба, подадена на 19 май 2011 г. — Френска република/Европейски парламент

30.7.2011   
            
            
               BG
            
            
               Официален вестник на Европейския съюз
            
            
               C 226/13
            
         Жалба, подадена на 19 май 2011 г. — Френска република/Европейски парламент
   (Дело C-238/11)
   2011/C 226/25
   Език на производството: френски
   
      Страни
   
   
      Жалбоподател: Френска република (представители: E. Belliard, G. de Bergues и A. Adam)
   
      Ответник: Европейски парламент
   
      Искания на жалбоподателя
   
   
               —
            
            
               да се отмени решението на Европейския парламент от 9 март 2011 г. за графика на месечните сесии на Парламента през 2013 г.,
            
         
               —
            
            
               Европейският парламент да бъде осъден да заплати съдебните разноски.
            
         
      Правни основания и основни доводи
   
   Жалбоподателят посочва едно правно основание за обжалване, изведено, първо, от нарушение на приложения към ДЕС и ДФЕС Протокол № 6 за местоположението на седалищата на институциите и някои органи, служби и агенции на Европейския съюз и на приложения към Договора за Евратом Протокол № 3 за местоположението на седалищата на институциите и някои органи, служби и агенции на Европейския съюз, и второ, от несъобразяване с Решение на Съда от 1 октомври 1997 г. по дело Франция/Парламент (C-345/95, Recueil, стр. I-5235).
   Като предвижда две от дванайсетте месечни пленарни заседания, които трябва да се провеждат всяка година в Страсбург, да бъдат намалени от четири на два дни и през 2013 г. да се проведат в една и съща седмица от месец октомври, Европейският парламент според френското правителство заобикаля правилото, съгласно което дванайсетте месечни пленарни заседания, включително заседанието относно бюджета, трябва да се провеждат в Страсбург. Обжалваното решение в действителност водело до отпадането на едно от дванайсетте месечни пленарни заседания, които трябва да се провеждат всяка година в Страсбург. В този смисъл единствената цел на решението била да се намали продължителността на присъствието на европейските депутати в седалището на Европейския парламент, без това да е необходимо с оглед вътрешната организация на работата на тази институция.